Diari Oficial de la Generalitat Valenciana


Sumari del DOGV 8433, del 28-11-2018 (2018/11904)

RESOLUCIÓ de 20 de novembre de 2018, de la Sotssecretaria, per la qual es proveeix, pel sistema de lliure designació, la vacant anunciada per la convocatòria número 80/2018, de 10 d'octubre.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8433

Data del DOGV
:   28-11-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/11542


Data del document
:   20-11-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * funcionari

RESOLUCIÓ de 20 de novembre de 2018, de la Sotssecretaria, per la qual es proveeix, pel sistema de lliure designació, la vacant anunciada per la convocatòria número 80/2018, de 10 d'octubre. [2018/11009]  
Vista la Resolució de 10 d'octubre de 2018, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en la Conselleria d'Economia Sostenible, Sectors Productius, Comerç i Treball. Convocatòria número 80/2018.  
Vist l'informe preceptiu i vinculant emés per la Direcció General de la Funció Pública en data 12 de novembre de 2018, en relació amb les sol·licituds que compleixen els requisits, corresponents a l'esmentada convocatòria 80/2018.  
Considerant l'historial professional de competències i capacitats aportat per Esteban Rodríguez Lozano, que compleix els requisits exigits en la convocatòria, així com les circumstàncies i aptituds professionals en relació amb el lloc de treball a què opta, entre les quals destaquen haver prestat serveis en diversos àmbits materials de gestió tant en el camp de les relacions amb l'administració local, com en el de la gestió econòmica i de la despesa pública i en general el de l'organització i gestió administrativa. Així mateix, compta amb experiència pel que fa a les activitats de documentació i assessorament.  
De conformitat amb el que disposen els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14.07.2010), i 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana (DOGV 7964, 24.01.2017), i fent ús de les facultats delegades, en els termes establits en l'article 9 de la Llei 40/2015, d'1 d'octubre, de règim jurídic del sector públic (LRJSP), de conformitat amb el que disposa la Resolució de 21 de març de 2018, del conseller d'Economia Sostenible, Sectors Productius, Comerç i Treball, punt tercer, 8 (DOGV 8262, 27.03.2018), resolc:  
  
Nomenar Esteban Rodríguez Lozano, funcionari de carrera del subgrup A1, amb NRP [...]1681S0, com a cap del servei de Documentació, Publicacions i Estadística Departamental, lloc número 27941, subgrup A1, complement de destinació nivell 28 i complement específic E050.  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en la nova destinació tindrà efectes des de l'endemà del cessament.  
La publicació de la present resolució produirà els efectes de notificació, d'acord amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció en la qual la persona demandant tinga el domicili, en el termini de dos mesos comptadors des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques (LPACAP), i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 20 de novembre de 2018.- La sotssecretària, p. d. (R 21.03.2018; DOGV 8262, 27.03.2018): Concepción del Ruste Aguilar.